Ger wakud d wayeḍ, imselɣuyen-a zemren ad bedlen leryuy-nsen si dqiqa ɣer tayeḍ, amselɣu-ya, di tazwara iḥeqqer tameslayt n Bgayet, syin akkin ibeddel tidmi-yines, yenna-d belli amdan ur ilaq ara ad yeḍs ɣef tmeslayt n wiyaḍ, imi win yeḍsan ɣef tmeslayt n wayeḍ am win yeḍsan ɣef tmeslayt n tyemmat. Akken i tt-yeserxes di tazwara i tt-yessuli di ccan imi iga aserwes ger tmeslayt-is d tin n Bgayet imi i yeḥkem belli taqbaylit n Bgayet i d taqbaylit i ṣeḥḥan d nettat i d tamerkantit, yessuli di ccan n tmeslayt n Bgayet, yerna yesseɣli deg wazal n tmeslayt n Tizi-Wezzu, annect-a sseba-s imezdaɣ n Tizi-Wezzu tuget deg-sen hedren aṭas s taɛrabt, maca imezdaɣ n Bgayet ruḥ, truḥeḍ mi ara smersen awal n taɛrabt, akken i ḥekmen tuget n yimselɣuyen n Bgayet ɣef tmeslayt n Tizi-Wezzu belli ẓẓayet yerna taɣect-nsen d tazurant, temgarad tmuɣli n umselɣu MT2 anda i d-yefka tamuɣli-yines belli imsiwal n